**Deimos** er den ytterste av de to månene som kretser rundt planeten Mars. Den andre, som kretser innerst, er Phobos. Deimos er den minste av dem, og bruker vel 30 timer på å fullføre kretsløpet rundt Mars. Månen er oppkalt etter en av sønnene til de romerske gudene Mars og Venus. Månen var egentlig en asteroide, men ble fanget av Mars' tyngdekraft og begynte å gå i bane.

Oppdagelse
----------

Deimos ble oppdaget av den amerikanske astronomen Asaph Hall den 12. august 1877, samme dag som han oppdaget søstermånen Phobos. Navnene, som opprinnelig ble stavet Phobus og Deimus, kommer fra den 15. sangen i det greske eposet *Iliaden*, hvor Phobus representerer frykt, og Deimus representerer skrekk. Begge var sønner av den greske krigsguden Ares. Ares var kjent som Mars hos romerne.

Banparametre
------------

Phobos' og Deimos' omløpsbaner (i skala), sett ovenfra Mars' nordpol.
Deimos passerer fremfor solen, sett fra Mars-roveren *Opportunity*
Deimos går i en bana lengre fra Mars enn Phobos, men til tross for dette er avstanden mellom begge to bare 6 % av avstanden mellom jorden og månen. Deimos har akkurat som Phobos og månen en bundet rotasjon, noe som innebærer at den alltid vil vise den samme siden mot Mars.

Sett fra Deimos vil Mars være 1 000 ganger større og 400 ganger mer lyssterk enn fullmånen sett fra jorden, og den vil strekke seg over 1/11 av stjernehimmelen. Sett fra Mars' ekvator vil Deimos bare dekke ca. 0,04° av himmelen. Observatører på høyere breddegrader enn 82,4° vil ikke kunne se Deimos på grunn av den lave inklinasjonen og den relativt korte avstanden fra Mars.

Opphav
------

Det har ofte blitt spekulert i om begge månene til Mars kan være innfangede asteroider fra asteroidebeltet. Månene har imidlertid svært sirkulære baner som ligger nesten nøyaktig i Mars' ekvatorialplan mens innfangede asteroider skulle forventes å ha en betydelig mer eksentrisk bane med tilfeldig inklinasjon. Visse tegn tyder på at Mars en gang var omgitt av mange objekter lignende Phobos og Deimos som kanskje havnet i en bane rundt Mars etter en voldsom kollisjon med en planetesimal – omtrent som jordens måne antas å ha blitt dannet, men i en mye mindre skala.

Geologiske karakteristikker
---------------------------

Deimos er sammensatt av karbonrik stein, samme typen som finnes i asteroider og meteoritter. Den har noen kratre, men har generelt sett mye glattere overflate enn Phobos, mye på grunn av a de fleste kratrene er fylt med Regolitt, såkalt månestøv. De to største kratrene, forøvrig også de to eneste navngitte geologiske utforminger på Deimos, er Swift og Voltaire. Begge har en diameter på 3 km.

Fribrytelse
-----------

Det har blitt oppdaget at Deimos, i likhet med månen som roterer rundt jorden, beveger seg bort fra sin moderplanet. Det antas derfor at asteroiden en dag vil bryte seg fri fra gravitasjonsfeltet til Mars og bli en vanlig asteroide igjen.

Noter
-----

1. ↑  0,93° mot Mars' ekvator, 1,793° mot det lokale Laplace-planet og 27,58° mot ekliptikken
2. 1 2  Bruk en kule med radius på 6,23 km; volume for en kule \* tetthet på 1.471 g/cm³ gir en masse (m=d\*v) på 1,48×1015 kg og en unnslipningshastighet (sqrt((2\*g\*m)/r)) på 5,6 m/s (20 km/h)

Referanser
----------

1. ↑  Jacobson, R.A. and Rush, B. (2006) MAR063 (28. juni 2007). «Planetary Satellite Mean Orbital Parameters». JPL/NASA. Besøkt 13. februar 2008. CS1-vedlikehold: Flere navn: forfatterliste (link)
2. ↑  «Mars: Moons: Deimos». NASA Solar System Exploration. 30. september 2003. Besøkt 18. august 2008.
3. 1 2 3 4  «Planetary Satellite Physical Parameters». JPL (Solar System Dynamics). 13. juli 2006. Besøkt 29. januar 2008.
4. ↑  «Classic Satellites of the Solar System». Observatorio ARVAL. Besøkt 28. september 2007.
5. ↑  Craddock, R. A. (1994). *Abstracts of the 25th Lunar and Planetary Science Conference*: 293 .  Manglende eller tom `|tittel=` (hjelp); `|seksjon=` ignorert (hjelp)

| * v
* d
* r

* Måner rundt jorden
* Mars og asteroidene

 |
| --- |
| Jorden | 
* Månen

 |
| Mars | 
* Phobos
* Deimos

 |
| Asteroidene | 
* Binære
* Asteroidemåne

 |

Portal: Astronomi

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN
 |